open-index/open-wikipedia-markdown huggingface dataset:
Ιωάννης-Ιάκωβος του Μομφερράτου

Ο **Ιωάννης Ιάκωβος Παλαιολόγος** (23 Μαρτίου 1395 - 12 Μαρτίου 1445) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν μαρκήσιος του Μομφερράτου από το 1418 ως το 1445.

Γεννήθηκε στο Τρίνο του Πεδεμοντίου (Piedmont) και ήταν γιος του Θεοδώρου Β' Παλαιολόγου και της Τζοάννας του Μπαρ. Όταν ήταν νέος συνεργάστηκε με τον πατέρα του στη διοίκηση της μαρκιωνίας. Νυμφεύτηκε το 1412 τη Ιωάννα της Σαβοΐας, κόρη του Αμεδαίου Ζ' κόμη της Σαβοΐας. Όταν ο πατέρας του απεβίωσε το 1418, έλαβε τον τίτλο του μαρκησίου από το Γερμανό βασιλιά Σιγισμούνδο του Λουξεμβούργου. Διακρίθηκε σε μια λαμπρή εκστρατεία στην περιοχή των Αππενίνων και το κύρος του αυξήθηκε με το γάμο της αδελφής του Σοφίας Παλαιολογίνας με τον Ιωάννη Η' Παλαιολόγο, προτελευταίο Βυζαντινό αυτοκράτορα.

Η επέκταση της μαρκιψνίας προκάλεσε την αντίδραση των δουκών της Σαβοΐας και του Μιλάνου, οι οποίοι το 1431 υπέγραψαν συμμαχία για την εξάλειψή της. Ο Ιωάννης-Ιάκωβος, αν και ζήτησε υποστήριξη από τη Γαλλία, ηττήθηκε το επόμενο έτος και αναγκάστηκε να συνθηκολογήσει: παρέδωσε περιοχές της μαρκιωνίας του και έγινε υποτελής του δούκα της Σαβοΐας Αμεδαίου Η' (αδελφού της γυναίκας του Τζοάννας). 
Όταν ο Αμεδαίος Η' του ζήτησε να πληρώσει τα έξοδα του πολέμου, ο Ιωάννης-Ιάκωβος εξεγέρθηκε, αλλά πολιορκήθηκε από τον Αμεδαίο Ζ' στο Chivasso και αναγκάστηκε να παραδοθεί: το κύρος του επλήγη.

Απεβίωσε το 1445 στο Casale και τον διαδέχθηκε ο πρωτότοκος υιός του Ιωάννης Δ'.

## Οικογένεια
Ο Ιωάννης Ιάκωβος νυμφεύτηκε στις 26 Απριλίου 1411 τη 2η εξαδέλφη του Ιωάννα της Σαβοΐας, κόρη του Αμεδαίος Ζ' κόμη της Σαβοΐας, και παιδιά τους ήταν τα εξής:
* Ιωάννης Δ΄ 1413 - 1464, διαδέχτηκε τον πατέρα του.
* Αμεδαία, 1418-1440, σύζυγος του Ιωάννη Β' Πουατιέ-Λουζινιάν βασιλιά της Κύπρου.
* Ισαβέλλα π. 1419 - 1475, σύζυγος του Λουδοβίκου Α' ντελ Βάστο μαρκήσιου του Σαλούτσο.
* Γουλιέλμος Η' 1422 - 1483, διαδέχτηκε τον αδελφό του Ιωάννη Δ'.
* Βονιφάτιος Γ' 1424 - 1494, διαδέχτηκε τον αδελφό του Γουλιέλμο Η'.
* Θεόδωρος 1425-1484, επίσκοπος του Καζάλε και καρδινάλιος.

## Πρόγονοι




## Εικόνες

File:Stemma del marchesato del Monferrato.svg|θυρεός του Ιωάννη-Ιακώβου Παλαιολόγου: επάνω αριστερά ο δικέφαλος και κάτω αριστερά τα 4 Β, είναι των Παλαιολόγων. Επάνω δεξιά οι ταινίες της Αραγωνίας είναι της γιαγιάς του Ισαβέλλας της Μαγιόρκας. Κάτω αριστερά τα δύο ψάρια του Μπαρ είναι της μητέρας του Τζοάννας. Επάνω από όλα, ο θυρεός στο κέντρο είναι του Μονφεράτου.


## Πηγές
* Dizionario Biografico degli Italiani, 2000
* House of Monferrat

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Νικολέττα Βλαβιανού

Η **Νικολέτα Βλαβιανού** (Νέα Σμύρνη, 4 Μαρτίου 1959) είναι Ελληνίδα κωμική ηθοποιός.

## Βιογραφία
Γεννήθηκε στη Νέα Σμύρνη στις 4 Μαρτίου 1959. Σπούδασε στο τμήμα Πολιτικών Επιστημών του Παντείου. Έχει συμμετάσχει σε πολλές παραστάσεις και ταινίες μεταξύ των οποίων : παραστάσεις του Εθνικού Θεάτρου π.χ. *Ο Σέντσας* (σκηνοθεσίας Κ.Τσιάνου), *Θανάτω Θάνατον* (Νίκου Μαστοράκη), *Αμερικάνος στο κεφάλι* (Γ. Αρμένη). Έχει συμμετάσχει και σε τηλεοπτικές σειρές όπως *[[Χάι Ροκ]]*, ''Ο'' ''Πέτρος και τα κορίτσια του'', *Μου το κρατάς μανιάτικο,* *[[Η Πολυκατοικία]].* Έχει εμφανιστεί και στον κινηματογράφο με την ταινία *[[Peppermint]],* του Κώστα Καπάκα''.

## Εξωτερικοί σύνδεσμοι
* 
 

## Παραπομπές

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί φωνής
Κατηγορία:Απόφοιτοι του Παντείου Πανεπιστημίου
Κατηγορία:Ηθοποιός μεταγλωττίζει νεαρά αγόρια
Κώστας Παπαϊωάννου (φιλόσοφος)

Ο **Κώστας Παπαϊωάννου** (Βόλος, 16 Ιανουαρίου 1925 – Μπομπινί, 17 Νοεμβρίου 1981) ήταν Έλληνας φιλόσοφος, ακαδημαϊκός και συγγραφέας που έζησε το μεγαλύτερο μέρος της ζωής του στο Παρίσι.

## Βιογραφία
Ο Κώστας Παπαϊωάννου γεννήθηκε στις 16 Ιανουαρίου 1925 στο Βόλο. Ο πατέρας του ήταν ένα από τα ηγετικά στελέχη της σοσιαλιστικής ΕΛΔ του Σβώλου, στον τομέα των αγροτικών συνεταιρισμών. Όταν μετακόμισε στην Αθήνα, ο γιος του τον ακολούθησε και συνέχισε το υπόλοιπο Γυμνάσιο στη Βαρβάκειο. Εκεί ανέπτυξε φιλία με έναν μετέπειτα στοχαστή του Παρισιού, τον Κώστα Αξελό. Το 1941 εγγράφονται και οι δύο στη Νομική Σχολή Αθηνών, αλλά ο Αξελός γίνεται μέλος της ΕΠΟΝ, ενώ ο Παπαϊωάννου εντάσσεται  στο ΕΑΜ και λίγο αργότερα στο ΚΚΕ, και οι μέχρι τότε σχέσεις τους διακόπτονται. Το 1945 διαγράφεται από το ΚΚΕ, μαζί με τον Άδωνι Κύρου και τη Μιμίκα Κρανάκη. 

Μετά από παρεμβάσεις του Γαλλικού Ινστιτούτου της Αθήνας, επιλέγεται από το Γαλλικό Κράτος ως ένας από τους 300 στους οποίους δίνεται ευκαιρία εξόδου από τη χώρα, με το πλοίο Mataroa, και εγκατάστασής τους στη Γαλλία. Ο Παπαϊωάννου εκμεταλλεύεται την ευκαιρία και εγκαθίσταται μόνιμα στο Παρίσι. Το 1948 αποφοιτά από τη φιλοσοφική σχολή της Σορβόννης. Αυτά τα χρόνια γράφει και τα πρώτα του διάσημα βιβλία και άρθρα. 

Γράφει πολλά φιλοσοφικά και πολιτικά βιβλία, πολλά από τα οποία καταδικάζουν τον σταλινισμό και τη λαθεμένη, κατ' αυτόν, εφαρμογή του σοσιαλισμού στο Ανατολικό Μπλοκ. Με την προσπάθειά του να ασκήσει κριτική στον Μαρξ, από αριστερή όμως σκοπιά, διακρίνεται διεθνώς και κερδίζει παγκόσμια πρωτοπορία στις αρχές της δεκαετίας του '50. Ο λόγος είναι ότι ποτέ μέχρι τότε δεν είχε ασκηθεί κριτική στον μαρξισμό, εκτός από αστική ή ακαδημαϊκή σκοπιά, όπως αυτή του Ραϋμόν Αρόν. Παρά την κριτική του, ο Παπαϊωάννου παρέμενε πιστός στις αξίες του μαρξισμού, αποσκοπώντας στη βελτίωσή του.

Υπήρξε επίσης ακαδημαϊκός για πολλά χρόνια, διδάσκοντας φιλοσοφία στο Cencier και στο Παρίσι και κοινωνιολογία στη Σχολή Ανωτέρων Εμπορικών Σπουδών.

## Επιλεγμένη εργογραφία
**Η θεωρία της κοινωνικής πάλης* (1954)
**Βιομηχανία και κοινωνία* (1956)
**Η οικονομική ερμηνεία του ταξικού διαφορισμού (Κριτική της μαρξιστικής θεωρίας των κοινωνικών τάξεων)* (1959) 
**Οικονομική υπανάπτυξη και κοινωνική επανάσταση (Η γένεση του Ολοκληρωτισμού)* (1959)

## Παραπομπές


Κατηγορία:Έλληνες φιλόσοφοι
Κατηγορία:Έλληνες συγγραφείς του 20ού αιώνα
Κατηγορία:Μέλη της ΕΠΟΝ
Θέμα Χριστουπόλεως και των περί αυτά

Το **Θέμα Χριστουπόλεως και των περί αυτά**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση Θέματα που δημιουργήθηκε τον 14ο αιώνα με έδρα την Χριστούπολη, την σημερινή Καβάλα.

Δημιουργήθηκε το 1321 με την Συνθήκη του Μέλανος ποταμού που έθετε προσωρινά σε ειρήνη την Βυζαντινή Αυτοκρατορία κατά τον εμφύλιο πόλεμο μεταξύ του αυτοκράτορα Ανδρόνικου Β΄ Παλαιολόγου και του μετέπειτα αυτοκράτορα Ανδρόνικου Γ΄ Παλαιολόγου. Το καπετανίκιο Xριστουπόλεως κατά τον διαχωρισμό των εδαφών που θα όριζαν οι δύο διεκδικητές ήταν στο σύνορο, έτσι αποσπάστηκε από το Θέμα Βολερού που πέρναγε υπό τον Ανδρόνικο Β΄και μαζί με το Θέμα Στρυμώνος και τμήμα του Θέματος Σερρών αποτέλεσε νέα διοικητική μονάδα υπό τον Ανδρόνικο Γ΄. Μετά το 1328 και την παύση του εμφυλίου η παλιά διοικητική διαίρεση αποκαταστάθηκε και το θέμα έπαψε να υπάρχει, ενώ αναφέρεται σε εκκλησιαστικά έγραφα μέχρι το 1335.

## Παραπομπές


Κατηγορία:Θέματα της Βυζαντινής Αυτοκρατορίας
Το ποτάμι (ταινία, 1951)

***Το ποτάμι*** (αγγλ.: *The River*, γαλλ.: *Le Fleuve*, Ινδικά: দ্য রিভার) είναι αμερικανική δραματική ταινία του 1951 του Γάλλου σκηνοθέτη Ζαν Ρενουάρ η οποία διαδραματίζεται στην Ινδία. Βασίζεται σε παλαιότερο βιβλίο με τον ίδιο τίτλο της Αγγλίδας συγγραφέως Ράμερ Γκόντεν, και η πλοκή εξελίσσεται στο πλαίσιο μιας οικογένειας Βρετανών που ζεί στην Ινδία, και την ερωτική απαγοήτευση της νεαρής κόρης η οποία ερωτεύεται ένα λοχαγό του Βρετανικού στρατού ο οποίος όμως προτιμά την καλύτερη της φίλη αντί για αυτή. 

Ήταν η πρώτη έγχρωμη ταινία την οποία σκηνοθέτησε ο Ρενουάρ, ενώ κατά την διάρκεια των γυρισμάτων γνώρισε τον ανερχόμενο τότε Ινδό σκηνοθέτη Σατιατζίτ Ράι με τον οποίο έγιναν φίλοι.Η ταινία σημείωσε επιτυχία με την κυκλοφορία της στις Ηνωμένες Πολιτείες της Αμερικής και συμπεριελήφθηκε στις 10 καλύτερες ταινίες του 1951.  

Το έργο έχει επίσης την διάκριση να είναι μια από τις αγαπημένες ταινίες του κριτικού κινηματογράφου Ρότζερ Ίμπερτ καθώς και των αμερικανών σκηνοθετών Μάρτιν Σκορτσέζε και Γουές Άντερσον.

## Παραπομπές


## Εξωτερικοί σύνδεσμοι
*
* Αποσπάσματα σκηνών της ταινίας - YouTube

Κατηγορία:Ταινίες του 1951
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1950
Κατηγορία:Ταινίες ενηλικίωσης
Κατηγορία:Γαλλικές αισθηματικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες γυρισμένες στην Ινδία
Κατηγορία:Ταινίες σε σκηνοθεσία Ζαν Ρενουάρ
Parched With Thirst Am I and Dying

**Parched With Thirst Am I and Dying** είναι ο τίτλος της συλλογής τραγουδιών του ελβετικού metal συγκροτήματος Celtic Frost, η οποία κυκλοφόρησε τον Φεβρουάριο του 1992 μέσω της δισκογραφικής εταιρίας "Noise Records". 

Η συλλογή περιλαμβάνει κομμάτια από τα στούντιο άλμπουμ του συγκροτήματος, ντέμο και πρώην ακυκλοφόρητες ηχογραφήσεις.

Οι κριτικές για το άλμπουμ υπήρξαν θετικές, με το "AllMusic" να το βαθμολογεί με τέσσερα αστέρια με άριστα τα πέντε και το "Metal Storm" με 7,2 / 10.

## Λίστα Τραγουδιών

## Μέλη των Celtic Frost
Οι μουσικοί οι οποίοι συμμετείχαν στις ηχογραφήσεις του "*Parched With Thirst Am I and Dying*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **Όλιβερ Άμπεργκ** - κιθάρα
* **Κερτ Βίκτορ Μπράιαντ** - κιθάρα, μπάσο
* **[[Μάρτιν Έρικ Έιν]]** - μπάσο
* **[[Ριντ Σεντ Μαρκ]]** - τύμπανα
* **Στίβεν Πρίστλι** - τύμπανα

## Παραπομπές


## Πηγές
* Parched With Thirst Am I and Dying - Celtic Frost  | Songs, Reviews, Credits, Awards | AllMusic
* Celtic Frost | metalinside
* Celtic Frost - Parched With Thirst Am I and Dying - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1992
NGC 60

Ο **[[Νέος Γενικός Κατάλογος|NGC]]&nbsp;60** είναι σπειροειδής γαλαξίας στον αστερισμό Ιχθύες. Απέχει περίπου 530&nbsp;εκατομμύρια έτη φωτός από την Γη και έχει διάμετρο της τάξεως των 170.000 ετών φωτός. Το παραμορφωμένο σχήμα του NGC&nbsp;60 οφείλεται στην αλληλεπίδρασή του με άλλο γαλαξία. Η πιο πιθανή αιτία είναι ο PGC&nbsp;3111352, ένας γαλαξίας νάνος διαμέτρου 30.000 ετών φωτός.

## Παραπομπές


## Αναφορές

## Εξωτερικοί σύνδεσμοι
* 

0060
01058
00150
Κατηγορία:Ιχθύες (αστερισμός)
Κατηγορία:Σπειροειδείς γαλαξίες
Φρανκ Μπορζέιγκι

Ο **Φρανκ Μπορζέιγκι** (*Frank Borzage*, 23 Απριλίου 1894 – 19 Ιουνίου 1962) ήταν Αμερικανός σκηνοθέτης βραβευμένος με δυο Όσκαρ Σκηνοθεσίας για τις ταινίες *Έβδομος ουρανός (7th Heaven, 1927)* και *Bad Girl, 1931*. Είναι επίσης γνωστός για τη σκηνοθεσία των ταινιών *Άγγελος του δρόμου (Street Angel, 1928)*, *Αποχαιρετισμός στη σημαία (Farewell to Arms, 1932)*, *Διαβατικά πουλιά (Man's Castle, 1934)*, *Ο πόθος (Desire, 1936)*, *Οι τρεις σύντροφοι (The Three Comrades, 1938)*, *Αυτοί που ξέχασαν τον θεό (Strange Cargo, 1940)* και *This Mortal Storm, 1940*. Ο Μπορζέιγκι ήταν επιτυχημένος σκηνοθέτης κατά την περίοδο του βωβού κινηματογράφου, αλλά έφτασε στο απόγειο της δόξας με την έλευση του ήχου, αντλώντας επιρροές από το έργο του του Φρήντριχ Βίλεμ Μουρνάου που εργαζόταν επίσης για τη Fox την ίδια περίοδο, ανέπτυξε το δικό του προσωπικό στυλ.

## Παραπομπές


## Εξωτερικοί σύνδεσμοι
* Φρανκ Μπορζέιγκι, σελίδα στον ιστότοπο Cine.gr .
* Φρανκ Μπορζέιγκι, στο IMDb .

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί βωβών ταινιών
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες βωβών ταινιών
Τζιν Κέλι

Ο **Τζιν Κέλι** (αγγλικά: Eugene Curran "Gene" Kelly, 23 Αυγούστου 1912 - 2 Φεβρουαρίου 1996) ήταν Αμερικανός ηθοποιός, σκηνοθέτης, χορευτής, χορογράφος, παραγωγός ταινιών και τραγουδιστής. Είναι γνωστός μέχρι και σήμερα για το χορευτικό του στυλ και την ενέργειά του, για την ωραία του εμφάνιση και τους συμπαθείς ρόλους που ερμήνευσε στην μεγάλη οθόνη.

Οι γνωστότερες ταινίες στις οποίες πρωταγωνίστησε είναι: *Βίρα τις άγκυρες (Ancors Aweigh, 1945)*, *Ο πειρατής (The Pirate, 1948)*, *[[Ένας Αμερικανός στο Παρίσι]] (An American in Paris, 1951)*, *[[Τραγουδώντας στη βροχή]] (Singing in the Rain, 1952)* το οποίο σκηνοθέτησε ο ίδιος, *Μπριγκαντούν (Brigadoon, 1954)* και *Κληρονομήστε τον άνεμο (Inherit the Wind, 1960)*. Το 1969 σκηνοθέτησε επίσης την Μπάρμπρα Στράιζαντ και τον Γουόλτερ Ματάου στο μιούζικαλ *[[Χελόου Ντόλι]] (Hello, Dolly)*. 

Ο Κέλι μεσουράνησε στο είδος μιούζικαλ κατά τη δεκαετία του 1940 και μέχρι και τα μέσα της δεκαετίας του 1950, όταν το είδος άρχισε να παρακμάζει. Οι νεωτερισμοί που εισήγαγε απογείωσαν και άλλαξαν ριζικά τη μορφή του χολιγουντιανού μιούζικαλ, κάνοντας το αμερικανικό κοινό να αγαπήσει το μπαλέτο. 

Ο ηθοποιός έλαβε Τιμητικό Όσκαρ το 1952 για τα επιτεύγματά του, ενώ αργότερα τιμήθηκε από το Κέντρο Κένεντι, από το Αμερικανικό Ινστιτούτο Κινηματογράφου και από το Σωματείο Αμερικανών Ηθοποιών. 

Το 1999, το Αμερικανικό Ινστιτούτο Κινηματογράφου τον κατέταξε στην 15η θέση στη λίστα με τους 25 μεγαλύτερους σταρ όλων των εποχών.

## Φιλμογραφία

## Παραπομπές


## Εξωτερικοί σύνδεσμοι
* Τζιν Κέλι, σελίδα στον ιστότοπο Cine.gr .
* Τζιν Κέλι, σελίδα στον ιστότοπο της Internet Movie Database .

Κατηγορία:Αμερικανοί χορευτές
Κατηγορία:Αμερικανοί χορογράφοι
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αγνωστικιστές
Κατηγορία:Τιμητικό Όσκαρ (παραλήπτες)
Κατηγορία:Αμερικανοί σκηνοθέτες κινηματογράφου
Δημήτριος Κωστής

Ο **Δημήτριος (Τάκης) Κωστής** (1910 - 1969) ήταν Έλληνας μηχανικός και πολιτικός. 

## Βιογραφία
Γεννήθηκε στην Υπάτη και σπούδασε Πολιτικός Μηχανικός στο Εθνικό Μετσόβιο Πολυτεχνείο.
Στις εκλογές του 1956 εξελέγη για πρώτη φορά βουλευτής Φθιωτιδοφωκίδας με τη Φιλελεύθερη Δημοκρατική Ένωση και επανεξελέγη βουλευτής Φθιώτιδας το 1958 με το Κόμμα Φιλελευθέρων, το 1962 με την Ένωση Κέντρου (με απόφαση του Εκλογοδικείου, στη θέση του Αχιλλέα Παπαλουκά, καθώς και το 1963 και 1964. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965..

Στην κυβέρνηση Νόβα ήταν υπουργός  Συγκοινωνίας από τις 16 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υφυπουργός Γεωργίας από τις 5 Οκτωβρίου 1965 ως τις 22 Δεκεμβρίου 1966. 

Πέθανε σε ηλικία 59 ετών το 1969.

## Παραπομπές


Κατηγορία:Έλληνες υπουργοί Συγκοινωνιών
Κατηγορία:Έλληνες υφυπουργοί Γεωργίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Φθιωτιδοφωκίδας
Κατηγορία:Βουλευτές Φθιώτιδας
Κατηγορία:Υπάτη
NGC 95

Ο **[[Νέος Γενικός Κατάλογος|NGC]] 95** είναι ραβδωτός σπειροειδής γαλαξίας στον αστερισμό Ιχθύες. Απέχει περίπου 240 εκατομμύρια έτη φωτός από την Γη και έχει διάμετρο της τάξεως των 120.000 ετών φωτός. Τον ανακάλυψε ο αστρονόμος Ουίλιαμ Χέρσελ στις 18 Οκτωβρίου 1784.

## Παραπομπές


## Αναφορές

0095
01426
00214
Κατηγορία:Ραβδωτοί σπειροειδείς γαλαξίες
Κατηγορία:Ιχθύες (αστερισμός)
Βονιφάτιος Γ΄ του Μομφερράτου

Ο **Βονιφάτιος Γ΄ Παλαιολόγος**, ιταλ.: *Bonifacio III del Monferrato* (Ιούνιος 1424 - 1494) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων, ήταν Μαρκήσιος του Μομφερράτου (1483 - 1494). Ήταν ο 3ος γιος του Ιωάννη Ιακώβου μαρκήσιου του Μομφερράτου και της Ιωάννας της Σαβοΐας.

## Μαρκήσιος του Μομφερράτου

Τον πατέρα του διαδέχθηκε ο πρωτότοκος γιος Ιωάννης Δ΄ του Μομφερράτου και κατόπιν ο δευτερότοκος γιος Γουλιέλμος Η΄. Δεν είχαν άρρενες απογόνους και τους διαδέχθηκε ο Βονιφάτιος (1843).

Για να αντιμετωπίσει τις επιθέσεις τού Καρόλου Α΄ δούκα της Σαβοΐας, υπέγραψε ειρήνη (1485) και τού έδωσε σύζυγο την ανιψιά του Μπιάνκα Παλαιολογίνα, κόρη του δευτερότοκου Γουλιέλμου Η΄, με την υπόσχεση διαδοχής, αν δεν θα είχε ο ίδιος αποκτήσει γιους. Αυτό προκάλεσε τη διεκδίκηση της μαρκιωνίας από τον Σκιπιόνε Παλαιολόγο, νόθο υιό τού πρωτότοκου Ιωάννη Δ΄, που δολοφονήθηκε από τον συγγενή τους Λουδοβίκο Β΄ μαρκήσιο του Σαλούτσο. Τότε ο Βονιφάτιος Γ΄ του Μομφερράτου και ο Κάρολος Α΄ της Σαβοΐας εισέβαλαν στο Σαλούτσο και κατέλαβαν εδάφη τού Λουδοβίκου Β΄ (1486).

## Οικογένεια
Ο Βονιφάτιος Γ΄ νυμφεύτηκε σε πρώτο γάμο την Ορβιετάνα Καμποφρεγκόζο κόρη του Πιέτρο ντι Καμποφρεγκόζο και σε δεύτερο την Έλενα ντε Μπρος, κόρη του Ιωάννη Β΄ ντε Μπρος, αλλά δεν απέκτησε τέκνα. 

Παντρεύτηκε σε τρίτο γάμο την Μαρία Μπράνκοβιτς, κόρη του Αγίου Στέφαν Μπράνκοβιτς δεσπότη της Σερβίας, με την οποία απέκτησε:
* Γουλιέλμος Θ΄ Παλαιολόγος 1486-1518, μαρκήσιος τού Μομφερράτου.
* Ιωάννης-Γεώργιος Παλαιολόγος 1488-1533, μαρκήσιος τού Μομφερράτου.

## Πρόγονοι




## Εικόνες

File:Stemma del marchesato del Monferrato.svg|o Βονιφάτιος Γ΄ Παλαιολόγος διατήρησε το θυρεό του πατέρα του


## Παραπομπές


## Πηγές

*Dizionario Biografico degli Italiani, 2000
*House of Monferrat

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Γουλιέλμος Θ΄ του Μομφερράτου

Ο **Γουλιέλμος Θ΄ Παλαιολόγος** (*Guillaume IX de Montferrat*, 10 Αυγούστου 1486 - 4 Οκτωβρίου 1518), από τη Δυναστεία των Παλαιολόγων του Μομφερράτου νεώτερου κλάδου της Δυναστείας των Παλαιολόγων ήταν Μαρκήσιος του Μομφερράτου (1494 - 1518). Ήταν ο πρώτος υιός του Βονιφάτιου Γ΄ του Μομφερράτου και της τρίτης συζύγου του Μαρίας Μπράνκοβιτς, κόρης του Στεφάνου Γ΄ πρίγκιπα της Σερβίας. Με τον θάνατο του πατέρα του (1494) ο Γουλιέλμος Θ΄ ήταν ανήλικος και η αντιβασιλεία πέρασε στα χέρια της μητέρας του, όταν πέθανε και η μητέρα του (1495) ορίστηκε αντιβασιλεύς ο ξάδελφος της Κωνσταντίνος Κομνέν Αριανίτης (1495-1499). 

Συνέχισε την φιλογαλλική πολιτική του πατέρα του, έτσι το 1508 νυμφεύτηκε την Άννα των Βαλουά, κόρη του Ρενέ δούκα της Αλανσόν και το 1513 προστάτευσε τη υποχώρηση των Γαλλικών στρατευμάτων του Λουδοβίκου ΙΒ' από το Μιλάνο. Όμως για να αποφύγει τα αντίποινα του Μαξιμιλιανού Σφότσα δούκα του Μιλάνου, αναγκάστηκε να του καταβάλλει 300.000 σκούδα (μεγάλα αργυρά νομίσματα). Ο δούκας όμως δεν τήρησε τη συμφωνία και αφού εισέβαλε στο Μομφερράτου, λεηλάτησε πολυάριθμες πόλεις. Τότε βρήκε ευκαιρία ο συγγενής του Οντόνε μαρκήσιος της Ιντσίζα να πάρει τον τίτλο του Μαρκησίου του Μομφερράτου. Ο Γουλιέλμος Γ΄ βάδισε εναντίον της Ιντσίζα και απέκτησε ξανά την κυριαρχία της, ο Οντόννε και ο γιος του θανατώθηκαν. Αν και αυτό δεν το αποδέχθηκε o Γερμανός βασιλιάς Μαξιμιλιανός Α΄ των Αψβούργων, ο Γουλιέλμος Γ΄ κράτησε τελικά τα εδάφη. Απεβίωσε το 1518 και τον διαδέχθηκε ο εξαετής υιός του Βονιφάτιος Δ΄ με αντιβασίλισσα τη μητέρα του.

## Οικογένεια
Το 1508 νυμφεύτηκε την Άννα του Αλανσόν μέλος του Γαλλικού βασιλικού Οίκου των Βαλουά, κόρη του Ρενέ του Αλανσόν δούκα του Αλανσόν και είχαν τα εξής τέκνα:
* Μαρία Παλαιολογίνα 1509-1530, απεβίωσε 21 ετών.
* Μαργαρίτα Παλαιολογίνα 1510-1566, παντρεύτηκε τον Φρειδερίκο Β΄ Γκοντζάγκα δούκα της Μάντουα.
* Βονιφάτιος Δ΄ του Μομφερράτου 1512-1539 μαρκήσιος του Μομφερράτου.

## Πρόγονοι




## Εικόνες

File:Casale monferrato, guglielmo II paleologo marchese, oro, 1494-1518, 01.JPG|+ GVLIELMVS MARCHIO[ΝΙS] XXIII: χρυσό zecchini του Γουλιέλμου Θ' Παλαιολόγου, 23o έτος της εξουσίας του (1517)
File:Casale monferrato, guglielmo II paleologo marchese, oro, 1494-1518, 03.JPG|οπίσθια όψη. Έχει διατηρηθεί ο θυρεός του πάππου του. Palazzo Massimo alla Terme
File:Testone Guglielmo II Paleologo.jpg|αργυρό testone του Γουλιέλμου Θ' Παλαιολόγου
File:Casale cornuto 1494 76001811.jpg|GV[LIELMVS] II MA[RCIONIS] MO[NTIS] FE[RRATIS] και TEODORVS CVSTOS (=φύλαξ) οι δύο όψεις νομίσματος του Γουλιέλμου Θ' Παλαιολόγου


## Παραπομπές


## Πηγές
*Dizionario Biografico degli Italiani, 2000
*House of Monferrat

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Κωστής

Το ελληνικό επίθετο **Κωστής**, υποκοριστικό του κύριου ονόματος Κωνσταντίνος, μπορεί να αναφέρεται σε κάποιο από τα παρακάτω πρόσωπα:

*Δημήτριος Κωστής, (1910 - 1969), Έλληνας αρχιτέκτονας και πολιτικός.
*Κώστας Κωστής, (1952), Έλληνας συγγραφέας και καθηγητής πανεπιστημίου.
*Νικόλαος Κωστής, (1805 - 1861), Έλληνας ιατρός και καθηγητής πανεπιστημίου.
*Πατρίκιος Κωστής, (1980), Έλληνας ηθοποιός.
*Τάσος Κωστής, (1951), Έλληνας ηθοποιός.
*Χρήστος Κωστής, (1972), Έλληνας ποδοσφαιριστής.
Are You Morbid?

**Are You Morbid?** είναι ο τίτλος της συλλογής τραγουδιών του ελβετικού metal συγκροτήματος Celtic Frost, η οποία κυκλοφόρησε τον Ιούνιο του 2003 μέσω της δισκογραφικής εταιρίας "Delta Music UK". 

Η συλλογή περιλαμβάνει κομμάτια αποκλειστικά από τα στούντιο άλμπουμ του συγκροτήματος, όπως και σχετιζόμενων σχημάτων όπως οι Hellhammer και Apollyon Sun, σε αντίθεση με το "*Parched With Thirst Am I and Dying*" το οποίο βασιζόταν σε πρώην ακυκλοφόρητες ηχογραφήσεις. Τα δύο πρώτα κομμάτια προέρχονται από το ντέμο "*[[Satanic Rites]]*" και το ΕΡ "*[[Apocalyptic Raids]]*" των Hellhammer, το τελευταίο κομμάτι της συλλογής από το άλμπουμ "*Sub*" των Apollyon Sun, ενώ τα υπόλοιπα τραγούδια είχαν κυκλοφορήσει στο παρελθόν στα άλμπουμ και τα ΕΡ του συγκροτήματος.

## Λίστα Τραγουδιών

## Μουσικοί των ηχογραφήσεων
Οι μουσικοί οι οποίοι συμμετείχαν στις ηχογραφήσεις του "*Are You Morbid?*" ήταν οι εξής:
* **[[Τόμας Γκάμπριελ Φίσερ]]** - φωνητικά, κιθάρα
* **Όλιβερ Άμπεργκ** - κιθάρα
* **Έρολ Ουνάλα** - κιθάρα
* **Κερτ Βίκτορ Μπράιαντ** - κιθάρα, μπάσο
* **Ντάνι Ζινγκ** - μπάσο
* **[[Μάρτιν Έρικ Έιν]]** - μπάσο
* **[[Ριντ Σεντ Μαρκ]]** - τύμπανα
* **Στίβεν Πρίστλι** - τύμπανα
* **Γιοργκ Νόιμπαρτ** - τύμπανα
* **Μάρκι Έντελμαν** - τύμπανα, συνθεσάιζερ

;*Γκεστ συμμετοχές*
* **Kat** - φωνητικά στο "*Messiah (Second Coming)*"
* **Γκάρι Τάουνσλι** - φωνητικά εφέ στο "*Messiah (Second Coming)*"

## Πηγές
* Are You Morbid? - Celtic Frost  | Songs, Reviews, Credits, Awards | AllMusic
* Celtic Frost - Are You Morbid? | Sputnikmusic
* Celtic Frost - Are You Morbid? - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 2003
Φρουρά στο Ρήνο (θεατρικό)

To ***Φρουρά στο Ρήνο*** (ή ***στον Ρήνο***) είναι θεατρικό έργο της Λίλιαν Χέλμαν, που έκανε πρεμιέρα το 1941.  Το έργο είναι «ένας σπάνιος συνδυασμός κωμωδίας, σε ένα ευγενικό σπιτικό που διαφθείρεται από τη ναζιστική κυριαρχία, δημιουργώντας, τελικά, ένα μοναδικό και δυνατό δράμα».  Το έργο, επίσης, βραβεύθηκε με βραβείο από την New York Drama Critics' Circle.

## Πλοκή
Το έργο διαδραματίζεται στο σαλόνι της οικογενείας Φάρελι, με το σπίτι τους να βρίσκεται περίπου 20 μίλια μακριά από την Ουάσινγκτον, προς το τέλος της άνοιξης του 1940.

Τα προηγούμενα 17 χρόνια, ο γεννηθείς στη Γερμανία, Κερτ Μίλλερ και η Σάρα, η Αμερικανίδα σύζυγός του, ζούσαν κυρίως στην Ευρώπη, όπου μεγάλωναν και τα τρία παιδιά τους. Ο Κερτ, ωστόσο, συμμετείχε ενεργά στον αντι-φασιστικό αγώνα τόσο στην Ισπανία, τόσο και στη γενέτειρά του, τη Γερμανία. Οι Μίλλερ, κατόπιν, επισκέπτονται τους πλούσιος συγγενείς της Σάρα, στην Αμερική, τους Φάρελι. Με τη Σάρα, να αποκαλύπτει στους συγγενείς της ότι θα ήθελε εκείνη και η οικογένεια της, να ζήσει από εδώ και πέρα στις ΗΠΑ, ειρηνικά. 

Οι Φάρελι, όμως, παράλληλα, είχαν κι άλλον φιλοξενούμενο στο σπίτι, τον Τεκ Ντε Μπρακόβις, έναν ξεπεσμένο Ρουμάνο, ο οποίος ήταν «ένας άντρας με καλούς τρόπους αλλά απεχθή χαρακτήρα». Ο Τεκ, κατά την παραμονή του στην Ουάσινγκτον, συνεργαζόταν με τους Γερμανούς. Μία φορά, εξερεύνησε το δωμάτιο, όπου οι Μίλλερ, είχαν καταλύσει, και ανακάλυψε έναν όπλο, 23 χιλιάδες δολάρια, σε έναν φάκελλο, με έγγραφα που προορίζονταν για επιχειρήσεις κατά των Γερμανών. 

Ωστόσο, οι Μίλλερ, πληροφορούνται ότι ένας μέλος της αντίστασης είχε συλληφθεί, ο Μαξ Φράιντεχ, στη Γερμανία. Ο Κερτ αποφασίζει να πάει πίσω στη Γερμανία για να βοηθήσει τον Μαξ, ο οποίος τον είχε βοηθήσει κάποτε να ξεφύγει από την Γκεστάπο, αλλά και όσους είχαν συλληφθεί μαζί με εκείνον. 

Ο Τεκ, πλέον, απειλεί τον Κερτ, ότι αν το κάνει, θα αποκαλύψει το σχέδιό του στους Ναζί, εκτός αν του δώσει 10.000 δολάρια να κρατήσει το στόμα του κλειστό. Έτσι ο Κερτ σκοτώνει τον Τεκ. Με την οικογένεια Φάρελι, να βοηθά τον Κερτ να διαφύγει της Αμερικανικής Αστυνομίας. 

Ο Κερτ, που πλέον είχε διαφύγει, δεν είχε επικοινωνήσει για έναν μεγάλο χρονικό διάστημα με την οικογένειά του. Έτσι ο Τζόσουα, ένας από τους υιούς του, ανακοινώνει ότι μόλις κλείσει τα 18, θα πάει να βρει τον πατέρα του.

## Παραπομπές


## Επιπλέον μελέτη
*Vivian M. Patraka, "Realism, Gender, and Historical Crisis," in *Spectacular Suffering: Theatre, Fascism, and the Holocaust* (Indiana University Press, 1999)

## Εξωτερικοί σύνδεσμοι
*Φρουρά επί του Ρήνου στο IBDB
*LIFE magazine notice with 9 illustrations from the original production

Κατηγορία:Αμερικανικά θεατρικά έργα
Σάμιουελ Μπίσοφ

Ο **Σάμιουελ Μπίσοφ** (αγγλικά: *Samuel Bischoff*, 11 Αυγούστου 1890 - 21 Μαΐου 1975) ήταν Αμερικανός παραγωγός ταινιών, ο οποίος συμμετείχε σε περισσότερες από 400 ταινίες μεγάλου μήκους και διάφορες σειρές μεταξύ 1922 και 1964. Γεννημένος στο Χάρτφορντ του Κονέκτικατ, αποφοίτησε από το Πανεπιστήμιο της Βοστώνης, και κατευθύνθηκε στο Χόλιγουντ, με την καριέρα του να ξεκινά το 1922, κάνοντας παραγωγές σε κωμικές ταινίες μικρού μήκους, συμπεριλαμβανομένης και της ταινίας *[[Στα πρόθυρα της τρέλας]]*, στην οποία πρωταγωνιστούσε ο Σταν Λόρελ.

Ο Μπίσοφ, επίσης, ήταν επικεφαλής της Samuel Bischoff Productions, μιας εταιρείας χαμηλού μπάτζετ, που λειτούργησε τη δεκαετία του 1930. Κατόπιν, τράβηξε την προσοχή του Χάρι Κον, διευθυντή της Columbia Pictures, και ο οποίος τον έφερε στην εταιρεία, αρχικά ως διευθυντή παραγωγής, σε ταινίες μεγάλου μήκους. Παρόλα αυτά, το 1932, πήγε στη Warner Bros., αλλά το 1941, επέστρεψε στη Columbia Pictures. Εκτός αυτών, υπήρξε και πρόεδρος της Moroccan Pictures Inc., το 1948. Το 1964 έμελλε να γινόταν η τελευταία του παραγωγή με την ταινία *[[The Strangler]]*.

Ο Μπίσοφ πέθανε το 1975 στο Χόλιγουντ της Καλιφόρνια, σε ηλικία 84 ετών.

## Παραπομπές


## Εξωτερικοί σύνδεσμοι
* Ο Σάμιουελ Μπίσοφ στο IMDb

Κατηγορία:Αμερικανοί παραγωγοί ταινιών
Σίτον Μίλλερ

Ο **Σίτον Μίλλερ** (αγγλικά:  *Seton I. Miller*, 3 Μαΐου 1902 - 29 Μαρτίου 1974) ήταν Αμερικανός σεναριογράφος και παραγωγός του κινηματογράφου. Κατά τη διάρκεια της καριέρας του δούλεψε στο πλευρό σπουδαίων σκηνοθετών όπως ο Μάικλ Κερτίζ και Χάουαρντ Χοκς. Υπήρξε, επίσης, δις υποψήφιος για Όσκαρ: την πρώτη το 1931 ήταν υποψήφιος μαζί με τον Φρεντ Νίμπλο, για τη διασκευή σεναρίου τους στην ταινία *[[Ποιος θα τον δικαιώσει;]]*, ενώ τη δεύτερη φορά κέρδισε το Όσκαρ Καλύτερου Διασκευασμένου Σεναρίου, μαζί με τον Σίντνεϊ Μπάκμαν, το 1941, για τη διασκευή σεναρίου τους στην ταινία *[[Ο αόρατος Μίστερ Τζόρνταν]]*.

## Παραπομπές


## Εξωτερικοί σύνδεσμοι
* MILLER, Seton I. στο filmreference.com

Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Φρουρά στο Ρήνο

Ο τίτλος **Φρουρά επί του Ρήνου** μπορεί να αναφέρεται: 

* Φρουρά στο Ρήνο (ποίημα)
* Φρουρά στο Ρήνο (θεατρικό)
* Φρουρά στο Ρήνο (ταινία)
* Φρουρά στο Ρήνο (μυθιστόρημα)
Φιάλη του Λέιντεν

**Φιάλη του Λέιντεν** ή **Λουγδουνική λάγηνος** ονομάζεται συσκευή αποθήκευσης ηλεκτρικού φορτίου που βασίζεται στην αρχή λειτουργίας του πυκνωτή. Η συσκευή επινοήθηκε ανεξάρτητα από τον Γερμανό κληρικό Έβαλντ Γκέοργκ φον Κλάιστ (Ewald Georg von Kleist) και τον Ολλανδό επιστήμονα Πήτερ φαν Μούσχενμπρουκ (Pieter van Musschenbroek) του πανεπιστημίου του Λέιντεν, το 1745. Αποτελείται από ένα γυάλινο δοχείο (βάζο) που φέρει επένδυση εσωτερικά και εξωτερικά με μεταλλικά φύλλα (αρχικά ψευδαργύρου), τα οποία διακόπτονται σε επαρκή απόσταση από το στόμιο του δοχείου, ώστε να μην σχηματίζεται σπινθήρας. Ένα αγώγιμο στέλεχος διαπερνά το πώμα του δοχείου, και έρχεται σε επαφή με την εσωτερική επένδυση. Η φιάλη του Λέιντεν επομένως είναι ένας πυκνωτής με οπλισμούς τα δύο μεταλλικά φύλλα, και διηλεκτρικό τα τοιχώματα του γυάλινου δοχείου.

Η φιάλη του Λέιντεν έχει αναλογικά με το μέγεθός της πολύ μικρή χωρητικότητα, αλλά παρουσιάζει αντοχή σε πολύ υψηλές τιμές δυναμικού (διαφορά τάσης). Χρησιμοποιείται σε πειράματα στατικού ηλεκτρισμού ως αποθήκη φορτίου.
## Εξωτερικοί σύνδεσμοι

Κατηγορία:Πυκνωτές
Κατηγορία:Διηλεκτρικά
Ιωάννης Δ΄ του Μομφερράτου

Ο **Ιωάννης Δ' Παλαιολόγος** (24 Ιουνίου 1413 - 19 Ιανουαρίου 1464), Μαρκήσιος του Μομφερράτου (1445 - 1464) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν μεγαλύτερος γιος του Ιωάννη Ιακώβου του Μομφερράτου και της Ιωάννας της Σαβοΐας, κόρης του Αμεδαίου Ζ΄ της Σαβοΐας. Ο πατέρας του βρέθηκε σε πόλεμο με τον Αμεδαίο Η΄ της Σαβοΐας που τον συνέλαβε και τον φυλάκισε.

## Μαρκήσιος του Μομφερράτου

Διαδέχτηκε στην Μαρκιωνία του Μομφερράτου τον πατέρα του (1445). Όταν πέθανε ο άτεκνος δούκας Φιλίππο Μαρία Βισκόντι εγκαταστάθηκε στο Μιλάνο η *"Αμβροσιανή Δημοκρατία"* και ξέσπασε πόλεμος για την διαδοχή, ο Ιωάννης Δ΄ πολέμησε με την Βενετική Δημοκρατία σαν *"Κοντοτιέρος"*, αρχηγός εταιρείας μισθοφόρων. Την περίοδο που ήταν μαρκήσιος η Οθωμανική Αυτοκρατορία κυρίευσε την Κωνσταντινούπολη από τον τέταρτο ξάδελφο του Κωνσταντίνο ΙΑ' Παλαιολόγο.

## Οικογένεια
Νυμφεύτηκε τον Δεκέμβριο του 1458 την Μαργαρίτα, κόρη του Λουδοβίκου δούκα της Σαβοΐας και της Άννας της Κύπρου με μία τεράστια προίκα, που έφτανε τα 100.000 σκούδα. Με τον γάμο απέκτησε:
* Ελένη-Μαργαρίτα 1459-1496, παντρεύτηκε τον Βίκτωρα των Ποντιέμπραντυ δούκα του Μύνστερμπεργκ.

Ο Ιωάννης Δ΄ είχε άλλες δύο -εκτός γάμου- κόρες:
* (νόθη) Σάρα 1462-1503.
* (νόθη) Σκιπιόνη 1463-1485).

Ο Ιωάννης Δ΄ απεβίωσε χωρίς γιους (19 Ιανουαρίου 1464) και τάφηκε στην εκκλησία του Σαν Φραντσέσκο, δίπλα από τον πατέρα του. Τον διαδέχθηκε ο επόμενος αδελφός του Γουλιέλμος Η΄.

## Πρόγονοι




## Εικόνες

File:Stemma del marchesato del Monferrato.svg|o Ιωάννης Δ' Παλαιολόγος διατήρησε το θυρεό του πατέρα του


## Παραπομπές


## Πηγές
*"Giovanni IV", Dizionario Biografico degli Italiani

## Εξωτερικοί σύνδεσμοι
*Μομφερράτο

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Ιωάννης-Γεώργιος του Μομφερράτου

Ο **Ιωάννης-Γεώργιος Παλαιολόγος** (*Giovanni Giorgio del Monferrato*, 20 Ιανουαρίου 1488 - 30 Απριλίου 1533), τελευταίος Μαρκήσιος του Μομφερράτου (1530 - 1533) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν γιος του Βονιφάτιου Γ΄ του Μομφερράτου και της τρίτης συζύγου του Μαρίας Μπράνκοβιτς, κόρης του Στέφαν Μπράνκοβιτς.

## Μαρκήσιος του Μομφερράτου

Ο Ιωάννης-Γεώργιος ήταν επίσκοπος του Καζάλε, όταν ο δεκαοκταετής ανεψιός του Βονιφάτιος Δ΄ του Μομφερράτου πέθανε πέφτοντας από το άλογο (1530). Τότε ο Ιωάννης-Γεώργιος έγινε αιφνίδια διάδοχος, χωρίς καμιά προοπτική. Ο Ιωάννης-Γεώργιος, που ήταν ασθενούς υγείας, έκανε τελευταία προσπάθεια να αποκτήσει διάδοχο με τον γάμο του με την 41χρονη Ιουλία των Τραστάμαρα, κόρη του Φρειδερίκου της Νάπολης (21 Απριλίου 1533), δεν έκανε όμως παιδιά.

## Το τέλος και η διαδοχή
Πέθανε σε εννιά μέρες (30 Απριλίου 1533). Τότε ο Κάρολος Α΄ της Ισπανίας (Ε΄ της Γερμανίας), που βρισκόταν στη βόρεια Ιταλία, κατέλαβε με στρατό την μαρκιωνία του Μομφερράτου. Μετά από την Ισπανική αυτή κατοχή τριών ετών, η μαρκιωνία πέρασε στον Φρειδερίκο Β΄ Γκοντζάγκα δούκα της Μάντουα, που νυμφεύτηκε την ανιψιά τού Ιωάννη-Γεωργίου Μαργαρίτα Παλαιολογίνα με ίσα κληρονομικά δικαιώματα. Η μαρκιωνία του Μομφερράτου ενώθηκε από τότε με το δουκάτο της Μάντουα.

## Οικογένεια
Παντρεύτηκε το 1533 την Ιουλία των Τραστάμαρα, κόρη του Φρειδερίκου της Νάπολης. Δεν απέκτησαν απογόνους.

Ο Ιωάννης-Γεώργιος Παλαιολόγος είχε έναν γιο:
* (νόθος) Φλαμίνιο Παλαιολόγος, ιδρυτής του κλάδου των Παλαιολόγων του Οριούντι, που διατηρείται μέχρι σήμερα.

## Πρόγονοι




## Παραπομπές


## Πηγές
*Dizionario Biografico degli Italiani, 2000
*Haberstumpf, Walter (2009). Regesti dei Marchesi di Monferrato

## Εξωτερικοί σύνδεσμοι
*Μαρκιωνία του Μομφερράτου
*Οίκος του Μομφερράτου
## Εικόνες

File:Casale monferrato, gian giorgio paleologo marchese, argento, 1530-1533, 02.JPG|VICARIUS P[A]P[AS] IMPERATO[RIS] * : αργυρό νόμισμα του καρδιναλίου Ιωάννη-Γεωργίου Παλαιολόγου, επισκόπου Καζάλε
File:Casale monferrato, gian giorgio paleologo marchese, oro, 1530-1533.JPG|GEORGIVS MAR[CIONIS] MON[TIS] FERR[AT] VIC[ARIVS] P[Α]P[Α]S IM[PERATORIS] *: χρυσό zecchini του καρδιναλίου Ιωάννη-Γεωργίου Παλαιολόγου με το δικέφαλο αετό


Ιωαννης Γεωργιος
Ιωαννης Γεωργιος
Βονιφάτιος Δ΄ του Μομφερράτου

Ο **Βονιφάτιος Δ΄ Παλαιολόγος** (*Boniface IV de Montferrat*, 21 Δεκεμβρίου 1512 - 6 Ιουνίου 1530), Μαρκήσιος του Μομφερράτου (1518 - 1530) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν Ιταλός ευγενής. Διαδέχθηκε τον πατέρα του, Γουλιέλμο Θ΄ του Μομφερράτου το 1518.

Ήταν γιος του Γουλιέλμου Θ' Παλαιολόγου, μαρκήσιου του Μομφερράτου και της Άννας των Βαλουά-Αλανσόν. Το 1530, πέφτοντας από το άλογο, απεβίωσε 18 ετών, άγαμος. Ήταν ο νεότερος άρρην απόγονος των  Παλαιολόγων του Μομφερράτου. 

Τον διαδέχθηκε πρώτα ο θείος του Ιωάννης Γεώργιος του Μομφερράτου, επίσκοπος του Καζάλε, και έπειτα η αδελφή του Μαργαρίτα Παλαιολογίνα.

## Εικόνες

File:Sezzino Paleologo2.JPG|Sezzinο του Βονιφατίου Δ' Παλαιολόγου
File:Sezzino Paleologo1.JPG|οπίσθια όψη. Casale


## Πρόγονοι




## Παραπομπές


## Πηγές

*Dizionario Biografico degli Italiani, 2000
*House of Monferrat

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
NGC 6872

Ο **[[Νέος Γενικός Κατάλογος|NGC]] 6872** είναι ραβδωτός σπειροειδής γαλαξίας στον αστερισμό Ταώς. Ο γαλαξίας απέχει περίπου 210 εκατομμύρια έτη φωτός από τη Γη. Ο NGC 6872 αλληλεπιδρά με ένα φακοειδή γαλαξία, τον IC 4790, ενώ στην ομάδα γαλαξιών του Ταώ. Ο NGC 6872 χαρακτηρίζεται από τους επιμήκεις σπειροειδείς βραχίονές του, με αποτέλεσμα ο NGC 6872 από άκρη σε άκρη να έχει μήκος περίπου 520.000 έτη φωτός, χαρακτηριζόμενος ως ένας από τους μεγαλύτερους γνωστούς σπειροειδείς γαλαξίες. Τον γαλαξία ανακάλυψε ο Τζον Χέρσελ στις 27 Ιουνίου 1835.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ταώς (αστερισμός)
6872
64413
Κατηγορία:Ιδιόμορφοι γαλαξίες
Αεροδρόμιο του Άμπερπορθ

Το **Αεροδρόμιο του Άμπερπορθ** (αγγλικά: *Aberporth Airport*) (ICAO: **EGFA**) είναι ένα αεροδρόμιο κοντά στο χωριό Άμπερπορθ της κομητείας του Κερεντίγκιον στην Δυτική Ουαλία. Η εγκατάσταση είναι γνωστή και ως **Αερολιμένας Δυτικής Ουαλίας**, καθώς χρησιμοποιείται για εσωτερικές πτήσεις μεταξύ της Ουαλίας και του υπόλοιπου Ηνωμένου Βασιλείου. Το αεροδρόμιο πρόσφατα υπέστη σημαντικές βελτιώσεις επέκτασης του μήκους του διαδρόμου από τα 945 στα 1.257 μέτρα.

Το αεροδρόμιο είναι κέντρο ανάπτυξης πολιτικών και στρατιωτικών μη επανδρωμένων εναέριων οχημάτων (UAV), γνωστών και ως "ντρόουνς". Στη στρατιωτική του χρήση περιλαμβάνονται οι δοκιμές πυραύλων από το Βρετανικό Στρατό, καθώς και η εκτόξευση πυραύλων για ατμοσφαιρικές έρευνες.

Το Αεροδρόμιο του Άμπερπορθ διαθέτει άδεια (Αριθμός P859) από την υπηρεσία πολιτικής αεροπορίας του Ηνωμένου Βασιλείου για επιβατικές πτήσεις ή για χρήση του για εκπαιδευτικά αεροσκάφη. Ωστόσο, δεν διαθέτει άδεια για χρήση του τις νυχτερινές ώρες.

## Παραπομπές


Κατηγορία:Αεροδρόμια στην Ουαλία
Αεροδρόμιο του Άνγκλεσι

Το **Αεροδρόμιο του Άνγκλεσι** (ουαλικά: *Maes Awyr Môn*) (IATA: **Vly**, ICAO: **EGOV**) είναι δημόσιο αεροδρόμιο της κομητείας του Άνγκλεσι, που βρίσκεται στο Λάνφερ-ιν-Νομπλ. Η έναρξη της λειτουργίας του έγινε το 2007, έτος ολοκλήρωσης του τερματικού σταθμού του αεροδρομίου, που κόστισε  £1.000.000.

## Στατιστικά

*Πηγή: [[United Kingdom Civil Aviation Authority|UK Civil Aviation Authority]]*
2008 
2009 
2010 
2011 2012 2013 
2014 

## Παραπομπές


Κατηγορία:Αεροδρόμια στην Ουαλία
Ιορδανίδης

Το ελληνικό επώνυμο **Ιορδανίδης**, που ετυμολογικά σημαίνει «γιος ή απόγονος του Ιορδάνη», μπορεί να αναφέρεται σε κάποιο από τα παρακάτω πρόσωπα:

* Γεώργιος Ιορδανίδης (1902 - 1977), πολιτικός
* Γεώργιος Ιορδανίδης (γενν. 1989), προπονητής ποδοσφαίρου
* Μιχάλης Ιορδανίδης (γενν. 1962), ποδοσφαιριστής και προπονητής
* Χρήστος Ιορδανίδης (γενν. 1949), καλαθοσφαιριστής και προπονητής

## Δείτε επίσης
* Ιορδανίδου
Φράνσις Ουάλας

Ο **Φράνσις Ουάλας** (αγγλικά: *Francis Wallace*, 12 Φεβρουαρίου 1894 – 19 Αυγούστου 1977) ήταν Αμερικανός αθλητικογράφος, συγγραφέας, σεναριογράφος και σχολιαστής, τόσο στην τηλεόραση όσο και στο ράδιο. Έγγραφά του φυλάσσονται στο Francis Wallace Collection, στα αρχεία του Πανεπιστημίου Notre Dame.

## Βιογραφία
Ο Φράνσις Ουάλας γεννήθηκε στο Μπελέρ του Οχάιο, στις 12 Φεβρουαρίου 1894, και ήταν γιος του Τζων Σίμον Ουάλας (1848  - 1917) και της Μέρι Γκρίφιν (1856-1932), οι οποίοι είχαν μεταναστεύσει από την Ιρλανδία στις ΗΠΑ. Ο Ουάλας παρακολούθησε μαθήματα στο Central Grade School και St. John Central High School, τα οποία και τα δύο βρίσκονταν στο Μπελέρ. Μετά την αποφοίτηση, ο Ουάλας ξεκίνησε να εργάζεται στην περιοχή, και σε μαγαζιά όπως με σιδηροδρομικά υλικά, σε χαλυβουργεία, σε εργοστάσια γυαλιών, για σχεδόν εφτά χρόνια. Κατόπιν, κατατάσσεται στην αεροπορία, αλλά τον πρόλαβε η ανακωχή του Πρώτου Παγκοσμίου Πολέμου και δεν εξελίχθηκε.

Περί του 1919, συγγενείς του, αναγνώρισαν τα ταλέντα του και τον βοήθησαν, ώστε να φοιτήσει στο Πανεπιστήμιο Notre Dame. Κατά την παραμονή του εκεί, μελέτησε φιλοσοφία. Πάντως, είναι πιθανό, μία από τις μεγαλύτερες επιρροές του Ουάλας να ήρθε από τον Νάτι Ρόκνι, που εργαζόταν εκεί. Έτσι, ο Ουάλας ταξίδευε με την ομάδα του πανεπιστημίου, κάνοντας ρεπορτάζ δίπλα στον σπουδαίο προπονητή. Εν τέλει το 1923 αποφοίτησε. 

Μετά την αποφοίτησή του από το Notre Dame, δέχτηκε τη θέση που το προσφέρθηκε στην εφημερίδα *[[Associated Press]]*. Από εκεί κι έπειτα εργάσθηκε ως αθλητικόγραφος τόσο στη *[[New York Post]]* όσο και στην *[[Daily News]]*. Παράλληλα, έγραψε μία μικρή ιστορία για τον Νάτι Ρόκνι, το *Win One for the Gipper*, μέσω της οποίας έκανε διάσημη την ομάδα του πανεπιστημίου. Γενικότερα, έπαιξε σημαντικό ρόλο στην μεταρρύθμιση του κολεγιακού φούτμπολ. 

Το 1927 ξεκίνησε να γράφει φανταστικές και μη ιστορίες για διάφορα περιοδικά. Πολλές από αυτές τις ιστορίες του έγιναν σενάρια για ταινίες. Η πρώτη του ιστορία που έγινε ταινία ήταν στο *Touchdown*. 

Ο Ουάλας πέθανε στις 19 Αυγούστου 1977, στη Φλόριντα.

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί συγγραφείς
Κατηγορία:Αμερικανοί δημοσιογράφοι
Κατηγορία:Αμερικανοί αθλητικογράφοι
Monotheist

**Monotheist** είναι ο τίτλος του έκτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Μάιο του 2006 μέσω της δισκογραφικής εταιρίας "Century Media". 

Οι ηχογραφήσεις του δίσκου πραγματοποιήθηκαν από το 2002 ως το 2005 στο "Horus Sound Studio" του Ανόβερου και η παραγωγή του πραγματοποιήθηκε από τα μέλη των Celtic Frost με την βοήθεια του Πίτερ Τέγκτρεν.

Η κυκλοφορία του "*Monotheist*" πραγματοποιήθηκε ταυτόχρονα σε όλο τον κόσμο σε τρεις διαφορετικές εκδόσεις, με το digipak περιορισμένης έκδοσης να έχει διαφορετικό εξώφυλλο και το επιπλέον κομμάτι "*Temple of Depression*", ενώ η έκδοση βινυλίου και η ιαπωνική έκδοση περιελάμβανε το κομμάτι "*Incantation Against You*", ένα κομμάτι a cappella το οποίο ηχογραφήθηκε από την Σιμόν Βόλενβάιντερ και μία ανδρική χορωδία. Το κομμάτι είναι εμπνευσμένο από μεσοποταμιακά τελετουργικά γραπτά για εξορία, όπως και το κείμενο "Maklu" από το "*[[Νεκρονομικόν]]*" του Χάουαρντ Φίλιπς Λάβκραφτ.

Παράλληλα με την κυκλοφορία του δίσκου, προβλήθηκε ένα βίντεο κλιπ για το κομμάτι "*A Dying God Coming into Human Flesh*", σε σκηνοθεσία της Τζέσι Φίσερ.

## Λίστα Τραγουδιών

## Θέσεις τσαρτ
***Monotheist*** *(άλμπουμ)*

***Επίσημη κυκλοφορία: [[29 Μαΐου]] [[2006]]***

## Μέλη των Celtic Frost
Οι μουσικοί οι οποίοι ηχογράφησαν το "*Monotheist*" ήταν οι εξής:
* **[[Τόμας Γκάμπριελ Φίσερ]]** - φωνητικά, κιθάρα
* **Έρολ Ουνάλα** - κιθάρα
* **[[Μάρτιν Έρικ Έιν]]** - μπάσο, φωνητικά
* **Φράνκο Σέσα** - τύμπανα

;*Γκεστ συμμετοχές*
* **Λίσα Μίντελχοβ** - φωνητικά
* **Ravn** - φωνητικά
* **Σιμόν Βόλενβάιντερ** - φωνητικά, πλήκτρα
* **Ζίγκουρντ Βόνγκραβεν** - φωνητικά
* **Πίτερ Τέγκτρεν** - φωνητικά
* **Ρον Μαρκς** - κιθάρα

## Παραπομπές


## Πηγές
* Monotheist - Celtic Frost  | Songs, Reviews, Credits, Awards | AllMusic
* Celtic Frost - Monotheist | Sputnikmusic
* Celtic Frost - Monotheist - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 2006
20 Years of Jethro Tull

Το **20 Years of Jethro Tull** είναι τριπλή συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 27 Ιουνίου του 1988 μέσω της δισκογραφικής εταιρίας "Chrysalis Records".

Η συλλογή περιλαμβάνει τα πρώτα είκοσι χρόνια της δισκογραφικής πορείας του συγκροτήματος και είχε αρχικά κυκλοφορήσει σε μορφή πενταπλού δίσκου βινυλίου με τους τίτλους του κάθε άλμπουμ να είναι "*Radio Archives", "Rare Tracks", "Flawed Gems", "Other Sides of Tull"* και "*The Essential Tull*". Η έκδοση του CD αποτελούνταν από τρία μέρη με τίτλους "*Radio Archives and Rare Tracks", "Flawed Gems and Other Sides of Tull"* και "*The Essential Tull*".

Παράλληλα, κυκλοφόρησε μία πιο περιεκτική έκδοση της συλλογής σε μορφή μονού CD ή διπλού βινυλίου με τίτλο "*20 Years of Jethro Tull: Highlights*".

## Λίστα Τραγουδιών
### CD 1
*Radio Archives and Rare Tracks*

### CD 2
*Flawed Gems and Other Sides of Tull*

### CD 3
*The Essential Tull*

## Θέσεις τσαρτ
***20 Years of Jethro Tull*** *(άλμπουμ)*

***Επίσημη κυκλοφορία: [[27 Ιουνίου]] [[1988]]***

## Μέλη των Jethro Tull
Οι μουσικοί οι οποίοι συμμετείχαν στις ηχογραφήσεις του "*20 Years of Jethro Tull*" ήταν οι εξής:
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **Μικ Άμπρααμς** - ηλεκτρική κιθάρα
* **[[Μάρτιν Μπαρ]]** - ηλεκτρική κιθάρα
* **Τζον Έβαν** - πιάνο, πλήκτρα
* **Ντέιβιντ Πάλμερ** - πιάνο, πλήκτρα
* **Έντι Τζόμπσον** - πιάνο, πλήκτρα
* **Πήτερ-Τζον Βετές** - πιάνο, πλήκτρα
* **Γκλεν Κόρνικ** - μπάσο
* **Ντέιβ Πεγκ** - μπάσο
* **[[Τζον Γκλάσκοκ]]** - μπάσο
* **[[Τζέφρι Χάμοντ]]** - μπάσο
* **Κλάιβ Μπάνκερ** - τύμπανα
* **[[Μπάριμορ Μπάρλοου]]** - τύμπανα
* **Μαρκ Κρέινι** - τύμπανα
* **Τζέρι Κόνγουει** - τύμπανα
* **Πωλ Μπούρτζες** - τύμπανα
* **[[Ντον Πέρι]]** - τύμπανα

## Παραπομπές


## Πηγές
* 20 Years of Jethro Tull - Jethro Tull | Songs, Reviews, Credits, Awards | AllMusic
* Jethro Tull - 20 Years of Jethro Tull (Vinyl, LP) at Discogs
* JETHRO TULL 20 Years of Jethro Tull reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1988
NGC 62

Ο **[[Νέος Γενικός Κατάλογος|NGC]]&nbsp;62** είναι σπειροειδής γαλαξίας στον αστερισμό Κήτος. Απέχει περίπου 290&nbsp;εκατομμύρια έτη φωτός από το Ηλιακό Σύστημα και έχει διάμετρο περίπου 85.000 ετών φωτός. Τον ανακάλυψε ο Γάλλος αστρονόμος Εντουάρ Στεφάν (Édouard Jean-Marie Stephan) στις 8&nbsp;Οκτωβρίου 1883.

## Παραπομπές


## Αναφορές

## Εξωτερικοί σύνδεσμοι
*

0062
01125
Κατηγορία:Κήτος (αστερισμός)
Κατηγορία:Σπειροειδείς γαλαξίες
-02-01-043
NGC 63

Ο **[[Νέος Γενικός Κατάλογος|NGC]]&nbsp;63** είναι σπειροειδής γαλαξίας στον αστερισμό Ιχθύες. Έχει γωνιακή έκταση 1,7′&nbsp;×&nbsp;1,1′ και φαινόμενο μέγεθος 11,8&nbsp;mag. Τον ανακάλυψε ο αστρονόμος Χάινριχ ντ' Αρέ στις 27&nbsp;Αυγούστου 1865.

## Αναφορές

## Εξωτερικοί σύνδεσμοι
* 

0063
01160
00167
Κατηγορία:Ιχθύες (αστερισμός)
Κατηγορία:Σπειροειδείς γαλαξίες
NGC 4414

Ο **[[Νέος Γενικός Κατάλογος|NGC]] 4414** είναι μη ραβδωτός σπειροειδής γαλαξίας, ο οποίος απέχει 62,3 εκατομμύρια έτη φωτός από τον Γαλαξία μας. Έχει διάμετρο 56.000 έτη φωτός, παρατηρείται στον αστερισμό Κόμη Βερενίκης και διαθέτει μικρές σπειροειδείς δομές χωρίς μεγάλους διακριτούς βραχίονες. Στον NGC 4414 έχουν παρατηρηθεί δύο υπερκαινοφανείς αστέρες, ο SN 1974G το 1974 και ο SN 2013df το 2003.

## Παρατηρήσεις
Παρατηρήθηκε δύο φορές από το διαστημικό τηλεσκόπιο Χαμπλ, μία το 1995 ως μέρος της κύριας αποστολής του, που αφορούσε εν γένει στις αποστάσεις των γαλαξιών, και μία το 1999 ως μέρος του Heritage Project. Οι εξωτερικοί βραχίονες του γαλαξία φαίνονται μπλε λόγω της συνεχιζόμενης δημιουργίας νέων αστέρων. 

Ο NGC 4414 είναι επίσης ένας ιδιαίτερα απομονωμένος γαλαξίας, χωρίς αλληλεπιδράσεις με άλλους γαλαξίες.

## Παραπομπές


## Αναφορές

## Εξωτερικοί σύνδεσμοι

*
*Hubble Heritage Project NGC 4414.
*Astronomy Picture of the Day April 3 2002.
*ESA/Hubble image of NGC 4414.

Κατηγορία:Σπειροειδείς γαλαξίες
Κατηγορία:Κόμη Βερενίκης
4
Κατηγορία:Γαλαξίες του UGC
Κατηγορία:Γαλαξίες του PGC
Ενετοκρήτες

Με την ονομασία **Ενετοκρήτες**, ή **Ενετοκρητικοί** καλούνταν παλαιότερα οι Ενετοί, ή Βενετοί, ή Βενετσιάνοι που κατά τη διάρκεια της Ενετοκρατίας έχοντας εγκατασταθεί στην Κρήτη στη συνέχεια συνδέθηκαν με τους γόνους των Ελλήνων κατοίκων της νήσου.

Οι Ενετοκρήτες ασπάσθηκαν το ορθόδοξο δόγμα, τα τοπικά έθιμα της Κρήτης και ακολούθησαν την ελληνική γλώσσα και γραφή. Πολλοί εξ αυτών ανακηρύχτηκαν προύχοντες του τόπου φθάνοντας ακόμα και σε εξεγέρσεις κατά της Γαληνοτάτης Δημοκρατίας της Βενετίας προκειμένου να αναγνωριστούν ευγενείς με ίσα δικαιώματα εκείνων της Βενετίας. Γεγονός που το πέτυχαν.

Πολλοί εξ αυτών που είχαν εξελληνιστεί εντελώς παρέμειναν στη Κρήτη και μετά την τουρκική κατάκτηση της νήσου, που ακολούθησε μετά τον Μεγάλο Κρητικό Πόλεμο, ενώ κάποιοι εξ αυτών μετακινήθηκαν και σε άλλες ενετικές κτήσεις όπως στο Δουκάτο της Νάξου. Απόγονοι των Ενετοκρητών απαντώνται και σήμερα σε όλες σχεδόν τις επαρχίες της Κρήτης, στις Κυκλάδες ακόμα και στην Αθήνα, όπως οι οικογένειες Οικογένεια Μπαρότσι, Κανέτσιο, Βενετσανάκηδες κ.ά.

## Αναφορές


Κατηγορία:Βασίλειο της Κάντια
NGC 64

Ο **[[Νέος Γενικός Κατάλογος|NGC]]&nbsp;64** είναι ραβδωτός σπειροειδής γαλαξίας στον αστερισμός Κήτος. Απέχει περίπου 330&nbsp;εκατομμύρια έτη φωτός από το ηλιακό σύστημα και έχει διάμετρο περίπου 150.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) την 21η&nbsp;Οκτωβρίου 1886.

## Παραπομπές


## Αναφορές

## Εξωτερικοί σύνδεσμοι
* 

0064
01149
Κατηγορία:Σπειροειδείς γαλαξίες
Κατηγορία:Κήτος (αστερισμός)
NGC 65

Ο **[[Νέος Γενικός Κατάλογος|NGC]]&nbsp;65** είναι ελλειπτικός γαλαξίας τύπου SAB(rs)0 ο οποίος βρίσκεται στον αστερισμό Κήτος. Απέχει περίπου 325&nbsp;εκατομμύρια έτη φωτός από το ηλιακό σύσημα και έχει διάμετρο της τάξεως των 225.000 ετών φωτός. Τον ανακάλυψε ο αστρονόμος Φράνκ Μύλερ (Frank Muller) το 1886.

## Παραπομπές


## Αναφορές

## Εξωτερικοί σύνδεσμοι
* 

0065
01229
Κατηγορία:Κήτος (αστερισμός)
Κατηγορία:Ελλειπτικοί γαλαξίες
Συστηματικό όνομα

**<span lang="el" dir="ltr">Συστηματικό</span> όνομα** είναι ένα όνομα που δίνεται με συστηματικό τρόπο σε μια μοναδική ομάδα, οργανισμό, αντικείμενο ή χημική ουσία, από έναν συγκεκριμένο πληθυσμό ή συλλογή. Τα συστηματικά ονόματα είναι συνήθως τμήματα μιας ονοματολογίας (νομενκλατούρας).

Ημισυστηματικό όνομα είναι ένα όνομα, που έχει ένα τουλάχιστον συστηματικό τμήμα και τουλάχιστον ένα κοινό (εμπειρικό) τμήμα.

Η δημιουργία συστηματικών ονομάτων μπορεί να είναι απλή, όπως η εκχώρηση ενός προθήματος ή ενός αριθμού σε κάθε αντικείμενο (οπότε είναι ένας τύπος αριθμητικού σχήματος, ή σύνθετη όπως η κωδικοποίηση της πλήρους δομής του αντικειμένου στο όνομα). Πολλά συστήματα συνδυάζουν κάποιες πληροφορίες για το ονομαζόμενο αντικείμενο, με έναν πρόσθετο αύξοντα αριθμό για να καταστεί ένα μοναδικό αναγνωριστικό.

Τα συστηματικά ονόματα συνυπάρχουν συχνά με προηγούμενα κοινά ονόματα, που δόθηκαν πριν τη δημιουργία οποιουδήποτε συστήματος συστηματικής ονοματολογίας. Παραδείγματος χάρη, πολλές κοινές χημικές ουσίες αναφέρονται ακόμα με το κοινό ή με εμπειρικό τους όνομα, ακόμα και από τους χημικούς.

## Στη χημεία
Στη χημεία, ένα συστηματικό όνομα περιγράφει τη χημική δομή μιας χημικής ουσίας, δίνοντας συνεπώς κάποιες πληροφορίες για τις χημικές της ιδιότητες.

Η *Επιτομή της χημικής τεχνολογίας* που δημοσιεύτηκε από την IUPAC, ορίζει το συστηματικό όνομα ως "ένα όνομα που αποτελείται πλήρως από ειδικά επινοημένες ή επιλεγμένες συλλαβές, με ή χωρίς αριθμητικά προθήματα· π.χ., πεντάνιο". Όμως, όταν εμπειρικά ονόματα έχουν συμπεριληφθεί στην ονοματολογία IUPAC, τότε μπορεί να αποτελούν το συστηματικό όνομα μιας ουσίας ή τμήματός της. Παραδείγματα μερικών συστηματικών ονομάτων με εμπειρικές ρίζες είναι το βενζόλιο (κυκλοεξατρένιο) ή η γλυκερίνη (τριυδροξυπροπάνιο).

## Παραδείγματα
Υπάρχουν τυποποιημένα συστηματικά ή ημισυστηματικά ονόματα για:
* Xημικά στοιχεία (ακολουθώντας τις οδηγίες της IUPAC)
* Xημικές ενώσεις (ακολουθώντας τις οδηγίες της IUPAC)
* Βιολογικούς οργανισμούς (που ξεκίνησε από τον Κάρολο Λινναίο)
* Αστρονομικά αντικείμενα και οντότητες (αστρονομικές συμβάσεις ονοματολογίας με διαχειριστή τη Διεθνή Αστρονομική Ένωση)
* Γονίδια (ονοματολογία γονιδίων, ακολουθώντας τις διαδικασίες της HUGO Gene Nomenclature Committee, HGNC)
* Πρωτεΐνες
* Ορυκτά (με διαχειριστή τη International Mineralogical Association, IMA)

## Εξωτερικοί σύνδεσμοι
* Naming organic compounds
* Selected pages from IUPAC rules for naming inorganic compounds 

## Παραπομπές


Κατηγορία:Ονοματολογία
Κατηγορία:Συμβάσεις ονοματολογίας